

SKUODO RAJONO SAVIVALDYBĖS

**KŪNO KULTŪROS IR SPORTO CENTRAS**

|  |
| --- |
| Savivaldybės biudžetinė įstaiga. Birutės g. 8, LT-98116 Skuodas, tel./ faks. (8~440) 52 799,  el. paštas [skuodsport@ktv.satela.lt](mailto:skuodsport@ktv.satela.lt).  Duomenys kaupiami ir saugomi Juridinių asmenų registre, kodas 300075123. |

**2024 METŲ TREČIO KETVIRČIO TARPINIŲ FINANSINIŲ ATASKAITŲ RINKINIO AIŠKINAMASIS RAŠTAS**

2024 m. spalio 31 d.

**I. BENDROJI DALIS**

1. Skuodo rajono savivaldybės kūno kultūros ir sporto centras ( toliau – Centras) juridinių asmenų registre buvo įregistruotas 2004 m. gruodžio 21 d., pažymėjimo Nr.040691, įstaigos kodas 300075123, steigėjas – Skuodo rajono savivaldybės taryba. Pagrindinė veikla – sportinė veikla.

2. Skuodo rajono savivaldybės kūno kultūros ir sporto centro finansiniai metai prasideda sausio 1 d. ir baigiasi gruodžio 31 d.

3. Skuodo rajono savivaldybės kūno kultūros ir sporto centras kontroliuojamų, asocijuotų ar kitaip administruojamų subjektų neturi.

4. Centras filialų ir struktūrinių vienetų neturi.

5. Skuodo rajono savivaldybės kūno kultūros ir sporto centre 2024 metų trečio ketvirčio pabaigoje dirbo 17 darbuotojų.

6. Sąlygų, kurios paveiks tolimesnę įstaigos veiklą nėra.

7. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais ir euro centais.

**II. APSKAITOS POLITIKA**

8. Skuodo rajono savivaldybės kūno kultūros ir sporto centro apskaitos politika patvirtinta 2019 metų gruodžio 30 d. Skuodo rajono biudžetinių įstaigų buhalterinės apskaitos tvarkymo centro direktoriaus įsakymu Nr.V-24. Per ataskaitinį laikotarpį nebuvo apskaitinių įverčių ir esminių klaidų taisymo.

9. Skuodo rajono savivaldybės kūno kultūros ir sporto centro finansinių ataskaitų rinkinys parengtas vadovaujantis VSAFAS reikalavimais. Ataskaitų straipsnių, kurie neatitiktų VSAFAS nėra.

10. Centras apskaitą tvarko ir finansinių ataskaitų rinkinį rengia pagal šiuos apskaitą reglamentuojančius teisės aktus :

- Viešojo sektoriaus apskaitos ir finansinės atskaitomybės standartai;

- Lietuvos Respublikos finansinės apskaitos įstatymas;

- Lietuvos Respublikos viešojo sektoriaus atskaitomybės įstatymas;

- Lietuvos Respublikos biudžetinių įstaigų įstatymas.

**III. PASTABOS**

11. Skuodo rajono savivaldybės kūno kultūros ir sporto centro 2024 metų trečio ketvirčio finansinių ataskaitų rinkinį sudaro finansinės būklės ataskaita, veiklos rezultatų ataskaita ir sutrumpintas aiškinamasis raštas ( su priedais pagal VSAFAS reikalavimus). Finansinės būklės ataskaitoje pateikiami duomenys apie turtą, finansavimo sumas ir įsipareigojimus apibūdina Centro finansinę būklę. Veiklos rezultatų ataskaitoje pateikiami pajamų ir sąnaudų duomenys reikalingi Centro veiklos rezultatams įvertinti.

12. Aiškinamojo rašto pastabos :

**P1:** Ilgalaikis turtas – 201 817,77 EUR likutine verte, iš jų:

Ilgalaikis materialusis turtas – 201 817,77 EUR likutine verte, iš jų:

Pastatai – 104 048,14 EUR;

Infrastruktūros ir kiti statiniai – 28 725,48 EUR;

Mašinos ir įrenginiai – 11 098,49 EUR;

Transporto priemonės – 18 307,17 EUR;

Baldai ir biuro įranga – 4 008,83 EUR;

Kitas ilgalaikis materialusis turtas – 8 739,66 EUR;

Nebaigta statyba ir išankstiniai mokėjimai – 26 890,00 EUR.

Ilgalaikio turto balansinės vertės pasikeitimui įtakos turėjo per ataskaitinį laikotarpį gauto ir nurašyto turto balansinė vertė ir apskaičiuota nusidėvėjimo suma. Turto, užstatyto kaip įsipareigojimų įvykdymo garantija, ir turto, kuris nebenaudojamas įstaigos veikloje, nėra.

**P2:** Trumpalaikis turtas – 58 535,81 EUR, iš jų :

Atsargos – 1 289,05 EUR įsigijimo savikaina. Per ataskaitinį laikotarpį įstaigoje nebuvo aplinkybių ir ūkinių įvykių, dėl kurių būtų sumažinta ar atkurta sumažinta atsargų vertė. Trečiųjų asmenų laikomų atsargų įstaiga neturi.

Išankstiniai apmokėjimai – 396,45 EUR. Išankstinius mokėjimus sudaro sumos, apskaitomos kaip ateinančių laikotarpių sąnaudos, ir mokėjimai tiekėjams už planuojamas įsigyti prekes ir paslaugas.

Per vienus metus gautinos sumos – 56 495,41 EUR. Įstaigos per vienerius metus gautinas sumas sudaro darbuotojų nepanaudotų atostogų kaupiniai, įsiskolinimas tiekėjams už suteiktas paslaugas ir įsigytas prekes, su darbo santykiais susiję įsiskolinimai ataskaitinio laikotrapio pabaigoje, į savivaldybės biudžetą pervestos, bet nepanaudotos lėšos iš įstaigos pagrindinės veiklos kitų pajamų ir gautinos sumos už suteiktas paslaugas.

Pinigai ir pinigų ekvivalentai – 354,90 EUR – tai lėšų likutis bankų sąskaitose.

**P3:** Finansavimo sumos – 202 420,77 EUR, iš jų :

Iš valstybės biudžeto – 50 057,59 EUR;

Iš savivaldybės biudžeto – 129 847,40 EUR;

Iš Europos sąjungos, užsienio valstybių ir tarptautinių organizacijų – 19 486,97 EUR;

Iš kitų šaltinių – 3 028,81 EUR.

**P4:** Įsipareigojimai – 49 365,99 EUR. Trumpalaikiai įsipareigojimai ataskaitinio laikotarpio pabaigoje buvo 49 365,99 EUR, iš jų tiekėjams mokėtinos sumos už suteiktas paslaugas ir įsigytas prekes – 3 100,67 EUR, su darbo santykiais susiję įsipareigojimai – 19 399,22 EUR, sukauptos mokėtinos sumos – tai sukauptos atostoginių sąnaudos – 26 591,10 EUR, kiti trumpalaikiai įsipareigojimai – 275,00 EUR.

**P5:**  Grynasis turtas – 8 566,82 EUR perviršis : tai ankstesnių ir einamųjų metų pagrindinės veiklos rezultatų suma. Tokį įstaigos pagrindinės veiklos rezultatą sąlygojo į savivaldybės biudžetą pervestos, bet nepanaudotos lėšos iš įstaigos pajamų už teikiamas paslaugas, priskaitytos gautinos sumos už suteiktas paslaugas ir eksploatacijoje esantis ilgalaikis turtas, įsigytas iš specialiosios programos lėšų.

**P6:** Veiklos rezultatų ataskaitoje pagrindinės veiklos pajamos per ataskaitinį laikotarpį – 294 525,41 EUR, iš jų iš valdstybės biudžeto – 1 407,34 EUR, iš savivaldybių biudžetų – 276 304,34 EUR, iš ES, užsienio valstybių ir tarptautinių organizacijų lėšų – 2 595,34 EUR, iš kitų finansavcimo šaltinių – 4 054,39 EUR ir iš pagrindinės veiklos kitų pajamų ( priskaitytas mokestis už treniruočių lankymą ir pajamos iš kitų sporto centro teikiamų mokamų paslaugų ) – 10 164,00 EUR.

**P7:** Veiklos rezultatų ataskaitoje pagrindinės veiklos sąnaudos per ataskaitinį laikotarpį - 295 031,73 EUR, iš jų didžiąją dalį sudaro darbo užmokesčio ir socialinio draudimo sąnaudos – 221 805,18 EUR.

Direktorius Virginijus Valančius

Skuodo rajono biudžetinių įstaigų buhalterinės

apskaitos tvarkymo centro direktorė Rasutė Kniuipienė

Rasutė Kniuipienė, (+370 610 63404)